Instagram alkotókör :

Az alkotókör célja, hogy a gyerekek ne csak össze-vissza töltögessenek fel mindenféle képeket az insagramra, hanem tudatosan szerkesszék meg oldalukat.

Az órák nem feltétlenül fotózással telnek, hanem beszélünk arról, hogy mire is használható az instagram, ki milyen profilt szeretne kialakítani, mit érdemes feltenni és mit nem. Fontos, hogy tisztában legyenek a közösségi média használatához kapcsolódó személyiségi jogokkal és azzal is, hogy mi fér bele a vicc kategóriába és mi az, ami már bántó lehet azoknak, akik a felvételeken szerepelnek.

Hétről-hétre a gyerekeknek az általuk kiválasztott, személyre szabott témákra kell képeket készíteniük, és az órákon ezeket a fotókat szerkesztjük meg, használjuk vagy éppen valami oknál fogva tudatosan nem használjuk az instagramnál található szűrőket, effekteket.

A gyerekek igénye szerint átszerkesztjük az instagram oldalukat, hogy legyen benne valami egységes látvány, rendszer.

A képszerkesztést vagy laptopon, a rajta lévő programokkal oldanánk meg, vagy a telefonon lévő lehetőségek használatával alakítanánk a képeken.

Pillanatnyilag ennyit tudok összefoglalni, mert nagyon sok múlik azon, hogy a gyerekek mit gondolnak arról, amit tervezek és hogy a csoport milyen összetételű. Egy csoport a minimális 8 fős létszám környékén tud jól működni, mert sok egyéni konzultációra van szükség az órákon.

Vékás Magdi